ПРОТОКОЛ № 6

от заседанието на Комисия по правни въпроси 
на Висшия съдебен съвет, проведено на 08 февруари 2016 г.

Днес, 08 февруари 2016 г., понеделник от 15.00 ч. в сградата на Висшия съдебен съвет, се проведе заседание на Комисията по правни въпроси на ВСС в състав:

     	     ПРЕДСЕДАТЕЛ:     	ЮЛИАНА КОЛЕВА 							
ЧЛЕНОВЕ:		СВЕТЛА ПЕТКОВА 
						ЮЛИЯ КОВАЧЕВА 
			КАРОЛИНА НЕДЕЛЧЕВА
 НЕЗАБРАВКА СТОЕВА  

На заседанието присъстват експертните сътрудници на комисията: Саша Харитонова –  директор на дирекция „Правна” и Мартин Величков – главен експерт – юрисконсулт в дирекция „Правна“. 
По т. 1 на заседанието присъства Красимира Василева - началник отдел „ЮОДКВСС" в дирекция „Правна".
По т. 13 на заседанието присъстваха Валери Михайлов – директор на дирекция „ИТСС“ и Мария Христова – директор на дирекция „СККМ“.

Д Н Е В Е Н   Р Е Д:

1. ОТНОСНО: Становище от Асоциацията на прокурорите относно сключения договор за групова застраховка „Злополука“ между Висшия съдебен съвет и „Дженерали Застраховане“ АД.
- Статия публикувана в сайта „Правен свят“ по същата тема.

КОМИСИЯТА ПО ПРАВНИ ВЪПРОСИ
Р Е Ш И:

1.1. Възлага на дирекция „Правна“ да подготви становище, което да бъде огласено на първото заседание на Гражданския съвет към ВСС след настоящото заседание на комисията.

2. ОТНОСНО: Решение на Комисията по предложенията и атестирането по протокол № 5 от 02.02.2016 г. относно: 
- следва ли да бъдат допуснати до участие в конкурса за пъровначално назначаване в районните прокуратури одобрени кандидати за младши магистрати, които в момента са на деветмесечно обучение в НИП.
- следва ли служебният стаж, придобит преди полагане на практико-теоритичния изпит за придобиване на юридическа правоспособност, на длъжност „разследващ полицай“ в системата на МВР, да бъде признат за стаж по смисъла на чл. 164 от ЗСВ.

КОМИСИЯТА ПО ПРАВНИ ВЪПРОСИ
Р Е Ш И:

2.1. Нормите в Закона за съдебната власт, уреждащи условията и изискванията, на които трябва да отговарят кандидатите допуснати до участие в конкурс за първоначално назначаване са императивни и не подлежат на тълкуване. В конкретния случай кандидатите нямат качества на магистрати и при условие, че отговарят на изискванията, предвидени в закона, няма пречка да бъдат допуснати до участие в конкурса.
2.2. Поставеният въпрос е уреден в разпоредбата на чл. 164, ал.8 от Закона за съдебната власт.
2.3. Решението да се изпрати на Комисията по предложенията и атестирането.

3. ОТНОСНО: Извлечение от протокол № 5 от 02.02.2016 г. от заседание на КПА относно предложение за определяне на възнаграждение на членовете на Помощни атестационни комисии, препратен от КБФ за становище.

КОМИСИЯТА ПО ПРАВНИ ВЪПРОСИ
Р Е Ш И:

3.1 Допълнително трудово възнаграждение на съдиите, прокурорите и следователите може да се заплаща само при условията на чл. 220 от Закона за съдебната власт.
3.2. Решението по т. 3 да се изпрати на Комисия „Бюджет и финанси“.

4. ОТНОСНО: Проект на Вътрешни правила за подготовка на материалите за заседанията на Висшия съдебен съвет и изпълнение на взетите решения.

			КОМИСИЯТА ПО ПРАВНИ ВЪПРОСИ
Р Е Ш И:

4.1. СЪГЛАСУВА проекта на Вътрешни правила за подготовка на материалите за заседанията на Висшия съдебен съвет и изпълнение на взетите решения със следната забележка:
- В чл. 4, ал. 2 след „… Министъра на правосъдието“ да се добави израза: „… и на главния инспектор.“
4.2. Изпраща решението по т. 4.1. на главния секретар на Висшия съдебен съвет.

5. ОТНОСНО: Временни правила за провеждане на явно гласуване в заседанията на Висшия съдебен съвет, приети с решение на ВСС по протокол № 2 от 20.01.2016 г., т.1.

КОМИСИЯТА ПО ПРАВНИ ВЪПРОСИ
Р Е Ш И:

5.1. ОТТЕГЛЕНА.

6. ОТНОСНО: Доклад от Димитър Тончев – главен секретар на ВСС относно режимът на достъп в сградата на ВСС, в изпълнение на решение на КПК по протокол № 34 от 20.10.2015 г., т. 9.5., предоставен от КПК.

КОМИСИЯТА ПО ПРАВНИ ВЪПРОСИ
Р Е Ш И:

6.1. Приема за сведение доклада на Димитър Тончев – главен секретар на ВСС за режима на достъп в сградата на ВСС.
Пропускателният режим в сградата на ВСС и съдебните сгради е в правомощията на Министерство на правосъдието, съгласно Наредба № 1 от 30.01.2003 г. за структурата, организацията и дейността на охраната на органите на съдебната власт.
6.2. Решението по т. 6 да се изпрати на главния секретар на ВСС.

7. ОТНОСНО: Правила за достъп до електронни съдебни дела в Единния портал за електронно правосъдие на ВСС, предоставени от Комисия „Професионална квалификация, информационни технологии и статистика“. /отложена точка от заседание проведено на 02.02.2016 г./

КОМИСИЯТА ПО ПРАВНИ ВЪПРОСИ
Р Е Ш И:

7.1. Приема проекта на Правила за достъп до електронни съдебни дела в Единния портал за електронно правосъдие на ВСС.
7.2. Препоръчва същите да бъдат структурирани в един документ с два раздела:
I Раздел „Създаване и промяна на личен потребителски профил в Единния портал за Електронно правосъдие на Висшия съдебен съвет на Република България.“
II Раздел „Достъп до електронни съдебни дела в Единния портал за Електронно правосъдие на Висшия съдебен съвет на Република България.“
7.3. Решението по т.7 да се изпрати на КПКИТС.

8. ОТНОСНО: Искане от Мария Владимирова – следовател в Следствен отдел при СГП за приравняване на трудов стаж на длъжност помощник следовател към трудов стаж на длъжност следовател.
КОМИСИЯТА ПО ПРАВНИ ВЪПРОСИ
Р Е Ш И:

8.1. Отлага разглеждането на т. 8 за следващото заседание.

9. ОТНОСНО: Преписка с вх. № 94-00-857/2015г., образувана по сигнал на адв. Велин Христов Александров, предоставена от КПЕПК.

КОМИСИЯТА ПО ПРАВНИ ВЪПРОСИ
Р Е Ш И:

9.1. Приема за сведение преписката с вх. № 94-00-857/2015г., образувана по сигнал на адв. Велин Христов Александров, предоставена от КПЕПК.

10. ОТНОСНО: Създаване на раздел към Годишните доклади на ВСС, ИВСС, ВКС, ВАС и на ПРБ, съдържащ информация за напредъка по изпълнение на Комуникационната стратегия на съдебната власт 2014-2020, приета с решение на ВСС по протокол № 10 от 05.03.2015г., т.3.

КОМИСИЯТА ПО ПРАВНИ ВЪПРОСИ
Р Е Ш И:

10.1.  Приема за сведение решението на Висшия съдебен съвет по протокол № 10 от 05.03.2015г., т.3.

11. ОТНОСНО: Доклад от Димитър Тончев – главен секретар на ВСС относно заявление за достъп до обществена информация от Доротея Дачкова с рег. № 5 от 15.01.2016 г.

КОМИСИЯТА ПО ПРАВНИ ВЪПРОСИ
Р Е Ш И:

11.1. Изрично съгласие от третите лица не следва да бъде искано, тъй като е налице надделяващ обществен интерес по смисъла на § 1, т.6 от Допълнителните разпоредби на ЗДОИ. 

12. ОТНОСНО: Решение на ВСС по протокол № 6 от 03.02.2016 г. относно обсъждане Доклада на комисията до Европейския парламент и Съвета относно напредъка на България по механизма за сътрудничество и проверка от 27.01.2016 г.

КОМИСИЯТА ПО ПРАВНИ ВЪПРОСИ
Р Е Ш И:

12.1. Приема за сведение решението на ВСС по протокол № 6 от 03.02.2016 г., т. 1.

13. ОТНОСНО: Изслушване на директора на дирекция „ИТСС“ към АВСС относно определяне чрез жребий на 20 % от броя на свободните длъжности в ОСВ за заемането им чрез конкурс за първоначално назначаване.
След изслушване директора на дирекция „ИТСС“ и обсъждане: 

КОМИСИЯТА ПО ПРАВНИ ВЪПРОСИ
Р Е Ш И:

13.1. Начинът на определяне 20-те % от броя на свободните длъжности по чл. 178 от ЗСВ не противоречи на закона и се прилага еднакво спрямо всички органи на съдебната власт.

ПРЕДСЕДАТЕЛ
НА КОМИСИЯТА:		    /П/ 
                          ЮЛИАНА КОЛЕВА